**Прочетете внимателно казуса. Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за анализ на казус* в Системата Дистанционното Обучение.**

**Казус 1:** Г-н А.Б. е психически запазен и физически здрав 82-годишен мъж, приет в болница по повод остра инфекция на горните дихателни пътища. По време на престоя си в болницата, той прекарва един много неприятен епизод на констипация. Проблемът е разрешен много бързо и пациентът отново е в състояние на добро здраве. Когато наближава време за изписване, наблюдаващата медицинска сестра забелязва, че пациентът има чести диарийни изпражнения. При разговор с пациента той казва, че няма проблем и че това състояние за него е много по-добро, отколкото запека. Сестрата и лекуващият лекар не са убедени, че всичко е наред и решават да задържат пациента за наблюдение още ден-два. Възрастният човек обаче обидено възразява и настоява да бъде изписан.

Лекуващият лекар подозира, че г-н А.Б. предизвиква диарията с лаксативни средства. Сестрата подкрепя лекаря в подозренията му и споделя, че е заварила пациента да крие малка торбичка в шкафчето си. Лекарят помолва сестрата да претърси шкафчето на пациента в негово отсъствие.